b'\n_START_ARTICLE_\nEuropska ekonomska zajednica\n_START_PARAGRAPH_\nEuropska ekonomska zajednica (skra\xc4\x87eno EEZ) osnovana je 25. o\xc5\xbeujka 1957. godine u Rimu. Osnovalo ju je \xc5\xa1est dr\xc5\xbeava \xc4\x8dlanica Europske zajednica za ugljen i \xc4\x8delik, potpisivanjem ugovora o osnivanju EEZ-a i EURATOM-a._NEWLINE_EEZ je bio i ostao najva\xc5\xbenija organizacija me\xc4\x91u tri spomenute. Osnovni ciljevi te organizacije bili su izgradnja zajedni\xc4\x8dkog tr\xc5\xbei\xc5\xa1ta na osnovu carinske unije, to jest rje\xc5\xa1avanje svih privrednih prepreka, koordiniranje gospodarske politike i podizanje \xc5\xbeivotnog standarda unutar Unije._NEWLINE_Stupanjem Maastrichtskog ugovora na snagu, Europska ekonomska zajednica je promijenila ime u Europska zajednica, te je zajedno s Europskom zajednicom za ugljen i \xc4\x8delik i Euratomom postala jedan od \xe2\x80\x9etri stupa\xe2\x80\x9c na kojima se temelji Europska unija.'